فیسبوک قالماقا‌لی گئنیش‌لنیر.
شیرکت رهبرلیگی، 50 دئییل، 87 میلیون ایستیفادچی‌نین معلومات‌لاری‌نین اوصولسوزجا ایستیفاده ائدیلدیگینی اعتراف ائدیب.
فیسبوک تکنولوژی یوکسک ایدارچی‌سی Mike Schroepfe ائتدیگی آچیقلامادا، کمبریج آنالیتیک آدلی وئری آنالیز فیرماسی ایله پایلاشیلان ایستیفادچی معلومات‌لاری‌نین چوخونون آمریکا دا اولدوغونو قید ائدیب.
معلومات‌لاری اساس‌سیز شکیلده پایلاشیلان ایستیفادچی‌لرین بو باره‌ده معلومات وئریله‌جگینی دئییب.
Schroepfe عینی زاماندا اوچونجو شخص‌لرله وئری پایلاشیمینا دایر محدودیت‌لر اوزرینده چالیشدیق‌لارینی بیلدیریب.
قالماقاللا چتین گون‌لر کئچیرن فیسبوکون تپه رهبری مارک زاکربرگ ده ختا ائتدی.
دونیاداکی مسئولیتیمیزی کیفایت قدر یاخشی گؤرمدیک" دئدی.
زاکربرگ اؤنوموزدکی هفته اؤنجه آمریکا سناتو محکمه کومیته‌سینده، سونرا دا نماینده‌لر مجلیسینه ایفاده وئره‌جک.
اؤتن هفته‌لرده اینگیلتره مرکزلی کمبریج آنایلیتیک آدلی شیرکتین، فیسبوک ایستیفادچی‌لری‌نین معلومات‌لارینی اوصولسوزجه ایستیفاده ائتدیگی اورتایا چیخمیشدی.
ایستیفادچی معلومات‌لاری‌نین آمریکادا 2016 سئچیمینده دونالد ترامپین قروپو طرفین‌دن و اینگیلتره‌ده ده بریکسیت رفراندوموندا ایستیفاده ائدیلدیگی ایره‌لی سورولموشدو.
